LA FONT DE GRECCIO: El pagès i els olivers\nAngel Pi 2 de juny de 2018, a les 0:08\nLa feina dels pares i dels educadors ha de ser com la del pagès que poda l'arbre per treure les imperfeccions que ell creu i que d'aquí uns anys pugui donar millor fruit\nJoan Capdevila 2 de juny de 2018, a les 9:07\nAl darrere de la pagesia hi ha saviesa molt arrelada. Es el resultat de milers d'anys d'experiència que es passa de pares a fills. Si que és veritat que hi ha algunes enginyeries que també arriben al mateix lloc però la pagesia de vdebo la trobareu en petits pobles. I si ens atrevim a fer el paral·lelisme amb la vida de les persones és realment impactant. Hi ha moltes maneres de podar: la que dóna molt de fruit, la que dóna poc fruit però de qualitat, la que minva el fruit, ... Quina és la millor, la pitjor? ¿Tot es limita en mirar la quantitat dels fruits o la seva qualitat? Gràcies Sergi per fer-nos reflexionar una vegada més.\nMarta 2 de juny de 2018, a les 13:16\nQue bonic això que expliques, Sergi!!\nEl meu sogre era pagès, tenia bàsicament plantacions d'oliveres, que ara cuida el meu marit i sí és un art!!! Ell sempre deia que amb les olives s'hi havia de conversar. És el que feia cada dia i la veritat és que les tenia precioses i ho segueixen sent i l'oli que donen és fantàstic!!!\nEm fa gràcia el que dius del negre de les olives, jo em pensava que hi havia oliveres d'olives verdes i d'altres d'olives negres, com el raïm, i resulta que no! Que el negre és per la maduració, com més negra més madura. Després de la collita de les olives, sempre en queden algunes a l'arbre, és un passada menjar-ne una (més no) ja negra i arrugada, és com si et posessis una cullerada d'oli a la boca.\nMoltes gràcies, Sergi, per les teves explicacions, no sé si acabaràs sent un monjo pagès ;)\nNuria (Fenix) 2 de juny de 2018, a les 20:47\nServidora no tinc idea de res del camp,i especialment de les oliveres.Pobrica en tenim una al jardí i… va molt lenta a créixer .Evidentment no es el seu lloc,per donar fruits i fer-se ben formosa.\nVoldria compartir una experiència que encara avui totes les que la varem viure,tenim a la memòria. Pujàvem de Penyiscola cap a Morella i varem parar-nos en un indret on varem veure unes oliveres molt grans…..al acostar-nos ens va sortir un pagès i ens va dir si teníem presa i si volíem xarrar una estona amb ell.Quina bona idea varem tenir, dir que “i tant que si”” .\nDoncs allà va iniciar-se un fantàstic mati.Les explicacions d’aquell senyor ens van fer conèixer ,l’edat de les oliveres que podíem tocar,o millor..ell ens va dir..acariciar su tronco,abraçarla,veréis como os transmite energía.” Erem cinc persones , no se si us ho creureu,no podíem donar tota la volta al tronc de la mes gran.\nEl lloc on varen viure tot això que us explico es….a La Jana la població del Maestrat amb un major nombre d'oliveres mil•lenàries identificades al seu terme, un total de 966, i des de 2016 compta amb 58 oliveres incloses al Catàleg d'Arbres Monumentals i Singulars de la Comunitat Valenciana.\nJa han passat uns vuit o nou anys, i se que ara ja les tenen datades i molt ben senyalitzades ,per fer visites turístiques,Nosaltres, cinc bones amigues ,vam tenir la sort de que encara era un lloc tranquil ....recordo que allà em vaig assabentar que no hi havien oliveres de olives negres i olives blanques .:)\nGracies per compartir .ho ,Sergi !!\nBenet 5 de juny de 2018, a les 20:22\nBonica metàfora, m'agrada. Gràcies :)\nM. Teresa 6 de juny de 2018, a les 17:46\nMolt interessant, Sergi. Em guardo la frase final: Sempre es pot aprendre del camí que prèviament altres han recorregut. Gràcies!\nUnknown 8 de juny de 2018, a les 0:50\nL'abre i l'home :)


El radar de Sarrià: Monarquia o república?\nNo dius res, sigues més clar... mira, a mi em molesta la poca transparència de la Casa Real i els luxes i privilegis que tenen amb càrrec al contribuent, els estem mantenint tots, vols dir que cal? Vols dir que en l'era de la globalització i sota el paraigua de l'UE cal aquesta institució tan costosa?\nJo no sóc republicana, però monàrquica tampoc... sóc federalista, i no crec que una sola persona hagi de tenir la representació d'un poble sencer, no ho acabo de veure clar... potser sóc republicana europea, vés a saber...\nCarai amb la foto, n'estic una mica tipa, per cert.\n29 d’abril de 2009, a les 11:46\nPrecisament als estats federals hi ha una figura de consens entre totes les federacions (en aquells països no presidencialistes). En aquests casos l'elecció "ideal" seria indirecta, al senat federal (el que no tenim aquí).\n29 d’abril de 2009, a les 12:49\nMés clar, dius? No t'acabo d'entendre. Em pensava que quedava 100% clara la meva postura: que qualsevol càrrec de representació política ha de ser per elecció popular, sense excepcions. Si els meus diversos escrits sobre el tema (incloent-hi el d’avui) no ho deixen clar és que tinc un greu problema d’expressió.\nAmb tota franquesa, jo penso que Catalunya podria entendre's perfectament amb Europa si ho fes directament amb Brussel·les, sense passar per cap tutoria política pel mig. Per entendre’ns, com Portugal, com Holanda, com qualsevol país.\n29 d’abril de 2009, a les 13:49\nEfectivament, la resposta és òbvia: Fora monarquia imposada per Franco. En temps de crisi, la senyora Leti té els ovaris de comprar-se uns modelets que ens costen una fortuna. Si més no, es podria fer un referèndum per decidir què volem els ciutadans...\n29 d’abril de 2009, a les 17:41\nUn representant popular al segle XXI ha de ser escollit pel poble, sense cap tipus de concessió. Que el màxim representant de l'Estat espanyol sigui una persona que hagi aconseguit aquest càrrec gràcies al seu llinatge diu molt de la barbàrie en la que vivim; diu molt dels nostres veïns.\n29 d’abril de 2009, a les 17:58\nSense cap mena de dubte: república.\nI sense cap mena de dubte també: "L'autonomia que ens cal és la de Portugal".\nSalut i Res Publica (cosa pública)\n29 d’abril de 2009, a les 22:10\nJo estic convençut que en un referèndum a nivell estatal sobre monarquia i república guanyaria la monarquia. Si a aquestes alçades no ha sorgit un corrent anti-monàrquic prou potent és perquè encara no s'atreveixen a ficar-se amb la monarquia i publicar veritats. "L'españolito de a pie" veu la família real celebrant les victòries del Nadal, la selección i les medalles d'esports que ni coneixen i s'omple d'orgull i patriotisme monàrquic; després ja els pots parlar de Franco i del que ens costen i tot plegat que el vot el tenen decidit i és monarquia "capechana".\nSalut.. i República\n29 d’abril de 2009, a les 22:37\nper suposat república..però a Espanya ara i avui, només pot ser aquesta monarquia, la història no és en va...tot arribarà, o així ho espero;-) però el que espero ara és el teu comentari d'aquesta foto.....\nMiquel, només per curiositat... sabies que la monarquia és la institució "pública" (cometes, cometes) amb més aprovació per part dels ciutadans? Més que el Parlament o les institucions judicials! tot i que, veien aquestes últimes, un ho podria entendre....Aquí tens les dades!\nDit el comentari del Toni, efectivament s'ha de lligar el tema de l'aprovació per la corona amb el suport a la democràcia. No oblidem que en els països amb recent passat dictatorial triga molt en marxar els valors favorables al règim anterior. Des d'aquest punt de vista tindria alguns dubtes sobre què passaria si la figura de president de la república fos partidista. En quina mesura els seus discursos defensant la democràcia tindrien algun efecte? La monarquia, segurament té un paper de fre de determinats valors. Això no va en contra del debat sobre la legitimitat, la modernitat i les funcions "florero" de la monarquia.\n30 d’abril de 2009, a les 11:21\nEstic bastant d’acord amb tots vosaltres però vull aclarir alguns temes puntuals:\n1/ les enquestes: si s’hagués de legislar d’acord amb els resultats de les enquestes, i aquestes es fessin en segons quins llocs i circumstàncies, segurament ens trobaríem que s’hauria d’introduir la pena de mort per a segons quins delictes, s’haurien d’expulsar els emigrants i, no ho dubto, potser també s’hauria de canonitzar a la família reial espanyola. És a dir, les enquestes són importants però tenen el valor que tenen.\n2/ la foto escollida: era molt conscient que corria algun risc posant-hi aquesta foto però tot i això vaig decidir posar-la, bàsicament per quatre motius:\n• perquè tal com explico la foto m’agradava molt, de la mateixa manera que va agradar a David Trueba, Albert Om, Helena García-Melero, Martina Klein, Purificación García, Magda Oranich, Isabel Coixet, etc. I també devia agradar els directors dels diaris que, com el radar de Sarrià, també la van posar en portada: El Pais, Avui, etc.\n• perquè no agrada a Carles Francino, Ana Maria Foix, Teresa Gimpera, Carles Santos, Lídia Falcón, Amparo Moreno, Joan Tardà, Ricard Gomà, Neus Bonet, Joan Herrera, Boriz Izaguirre, etc.\n• perquè m’agraden aquesta mena de riscos i les polèmiques que es generen (aquests comentaris en són la millor prova), i m’agrada també que no hi hagi un pensament únic en temes purament artístics (per a mi ho és) com aquest que estem tractant de la foto.\n• perquè intueixo que els lectors que em coneixeu sabeu perfectament que no sóc masclista ni res que s’hi assembli.\n30 d’abril de 2009, a les 14:55\nTotalment d'acord Miquel. Les enquestes només ofereixen engrunes per ser interpretades. A més, en aquest tema, que la monarquia aprovi ho veig més com un problema de la resta d'institucions que no com un mèrit d'aquesta. Total: pel poc que fan només faltaria que ho fessin malament.\n30 d’abril de 2009, a les 23:35


La cimera d'una conspícua trinitat\n02 març 2021 15:30\nMiquel Àngel Limon | 14 setembre 2009\nJo no crec que avui, en els nostres dies, hi hagi més violència, i amb més volum, que en el passat. Si giram els ulls a la història, de seguida hi veiem els reguerons de llàgrimes i sang amb una acumulació bèstia i esfereïdora, absolutament desmesurada. I açò no obstant, a mi se'm fa emocialment i racionalment costerut haver d'acceptar el grau de violència que encara ara ens empaita cada dia, amb una multiplicitat de formes i amb una pertinàcia gairebé insuportables a tot arreu. Fa estremir les pedres. Tot plegat, a mi, la galeria dels horrors que desfilen davant nostre, m'erosiona l'ànima fins a l'extenuació.\nImaginareu fàcilment, idò, la setmana de mal digerir que havem hagut de travessar a les Balears. Les illes -Mallorca i Menorca en particular- s'han abeurat de sang innecessària i de les mil cares demoníaques que pot arribar a adoptar l'instint violent de la nostra espècie. El que està succeint, a Mallorca, al voltant de certs grups dedicats al tràfic de drogues (saldat amb trets assassins als temples d'una dona i una fugida després a Menorca, amb cinematogràfica xarxada policial a l'estació portuària de Ciutadella); l'agressió amb ganivet comesa en una urbanització de la meva illa i una còmoda llibertat del presumpte autor i, a més a més, l'àlbum col·leccionable de les monstruositats de la corrupció política ens dibuixen un panorama que, a mi, aquesta setmana, m'ha fet esquarterar el demble en mil esgarrifances de desconsol. I en mil preguntes, infinitat de preguntes sense resposta cabal probable.\nQuan deixarà el ser humà d'actuar com un pur Caín, fratricida incurable? Potser que mai; mai si donam per bones les teories que asseguren que l'individu, per més lliçons de civisme que rebi, sempre conservarà activa dins ell una fibra de violència, perquè li resulta imprescindible per a la selecció natural de l'espècie, i per tant, per a la millora de les races, biològicament considerades. En aquesta temporada que recordam Charles Darwin, sembla adient que citem l'estudi de l'origen de les espècies. Idò, el científic britànic hi entronitza el mico com a pare primigeni de l'home; i n'argumenta que els instints de lluita per la vida és l'ingredient que li ha permès de fer la selecció del millor de l'espècie i de sobreposar-se a una natura salvatge que, altrament, l'hauria esborrat de la faç de la terra. La més conspícua aportació de Darwin a la teoria evolucionista va ser descobrir que la naturalesa, en la seva lluita constant per mantenir adreta la vida humana, no només hi refrenava l'expansió genètica de les espècies, sinó que, a través d'aquesta mateixa lluita, hi sobrevivien els millors i en sucumbien els menys aptes.\nNomés així -esbomben els científics evolucionistes- hom pot explicar l'enfrontament que hi hagut entre espècies i grups socials, a penes l'home va fer entrada dins la història, impotent davant la naturalesa i en el bell mig d'una certa desigualtat social que, en el curs del temps, havia de derivar en una pura lluita de classes. Sí, sí, tot açò és força versemblant -i pedantesc, reconeguem-ho ras i curt. Aguanta una mera credibilitat de càtedra darwiniana. A mi, però, modestament, no em conhorta de la violència real, punyent, demolidora, punitiva, diària, que destil·len sense fi les nostres ciutats i, per tant, les pàgines del paper premsa. I, no cal dir-ho, deix ara de banda la violència visual i contra la pau de l'estómac que ens proporcionen espècimens televisius del tipus Belén Rueda et altri.\nSenzillament, és una violència emètica que, vés per on, ens ajuda a evacuar l'emmetzinament que, en una inoculació més lenta, més subtil, ens aporten les altres dues formes habituals de violència contemporània: la física contra la integritat corporal i la violència psicològica de la corrupció política. Dit ara ad hominem: tenim a les Balears una triple violència espantosa, imposada per clans gitanos, per Belén Rueda et altri i els clans "politicopopulars". Us imaginau com seria de conspícua una cimera de la trinitat la Paca-Belén-Matas per parlar-nos de les mil formes de la violència contemporània?


Packs Fibra + Mòbil (Landing B.2) - Emagina.cat\nFibra 600 + 2 Línies Mòbils de 20Gb o 1 de 40Gb amb trucades il·limitades.\n40,90€IVA inclòs al mes\nFibra 100 + Mòbil 20Gb amb trucades il·limitades.\n29,90€IVA inclòs al mes\nAvantatges de contractar amb Estabanell\nAmb atenció al client de persona a persona, sense màquines!\nPagues només pel que necessites, ni més ni menys!\nAlta i instal·lació gratuïtes en temps rècord\nPortabilitat a càrrec del nostre equip, perquè no hagis de pensar en res\nEns ocupem de tot, perquè no hagis de pensar en res\n900 828 494\nTruca'ns! 900 828 494


Pis en venda en Sispony | TroboCasa - No busquis més, TROBA!\nPis en venda en Sispony - ref: 003882 - Andorra Finques a Trobocasa\nPis en venda en Sispony\nSispony, Andorra, La Massana\nHabitatge renovat el 2020. Preciós pis de 2 habitacions, una en suite, 2 banys, cuina oberta al menjador, sortida al balcó des del saló, amb impressionants vista i sol.\nEl terra, en roure clàssic natural (laminat, IM1848 Quick-Step, classe 32, 25 anys garantia) persianes motoritzades, armaris encastats, calefacció (+xemeneia pèl·lets panoràmica, model Pelkamin 12), portes de pas i portes d’armaris.\nEs ven moblat, incloent llits, armaris, taules, cadires, sofà, electrodomèstics (Frigorífic Samsung combi, rentavaixelles, vitro ceràmica i forn Balay).\nLa plaça daparcament (17m2) té bon accés i disposa dendoll normal i carregador de vehicle.\nTraster (2,3m2) amb gran capacitat d’emmagatzematge i prestatgeries ancorades a paret.\nReferència TroboCasa: 84606\nRef immobiliària: 003882\nEstic interessat/da en [ Pis en venda en Sispony ]\nTerreny en venda en Camprodon\nLocal comercial En venda a La Cortinada


Estudiar i analitzar les sol·licituds d'autorització de la publicitat adreçada al públic dels productes sanitaris i dels productes sanitaris per a diagnòstic in vitro inserida en mitjans de difusió de caràcter general, i emetre un dictamen, de caràcter no vinculant, sobre la pertinença o no de la seva autorització.\nInformar i assessorar des del punt de vista tècnic per tal que la publicitat dels productes sanitaris i dels productes sanitaris per a diagnòstic in vitro s'ajustin a la normativa vigent.\nProposar als òrgans competents les mesures que procedeixin per a l'aplicació de la normativa sobre productes sanitaris i els productes sanitaris per a diagnòstic in vitro.\nInformar i assessorar per tal que la publicitat dels productes sanitaris i dels productes sanitaris per a diagnòstic in vitro s'atinguin a la normativa vigent amb relació a la no-discriminació per raó de sexe.\nLa Comissió Assessora sobre la publicitat de productes sanitaris adreçada al públic està composta per:\na) Un president o una presidenta, que serà la persona titular de la Direcció General d'OrdenacióProfessional i Regulació Sanitària o persona en que delegui.\nb) Dues persones en representació de la Subdirecció General d'Ordenació i Qualitat Sanitàries i Farmacèutiques, una de les quals n'assumirà la vicepresidència en cas d'absència del president o la presidenta, i l'altra les funcions pròpies de la secretaria de l'òrgan.\nc) Una persona en representació de l'Assessoria Jurídica del Departament de Salut.\nd) Una persona en representació del departament competent en matèria de consum.\ne) Una persona en representació de l'Agència de Qualitat i Avaluació Sanitàries de Catalunya (AQuAS).\nf) Una persona en representació de la Federació Espanyola d'Empreses de Tecnologia Sanitària (FENIN-Catalunya).\ng) Una persona en representació de les persones consumidores proposada per la Comissió Permanent del Consell de les Persones Consumidores de Catalunya, creada pel Decret 46/2005, de 22 de març, pel qual es crea el Consell de les Persones Consumidores de Catalunya.\nh) Una persona en representació de l'Acadèmia de Ciències Mèdiques i de la Salut de Catalunya i de Balears.\ni) Una persona en representació de l'Associació Espanyola per a l'Autocura de la Salut (ANEFP).\nUn/una vicepresident/ta, que serà la persona titular de la Subdirecció General de Farmàcia i Productes Sanitaris, que actuarà de president en absència d'aquests.\nDues persones en representació de la Subdirecció General de Farmàcia i Productes Sanitaris, una de les quals actuarà com a secretari/ària.\nUna persona en representació de l'Assessoria Jurídica del Departament de Sanitat i Seguretat Social.\nUna persona en representació del Departament d'Indústria, Comerç i Turisme.\nUna persona en representació de l'Agència d'Avaluació de Tecnologia i Recerca Mèdiques (AATM).\nUna persona en representació de la Federació Nacional d'Empreses d'Instrumentació Científica, Mèdica, Tècnica i Dental (FENIN-Catalunya).\nUna persona en representació d'una organització de persones consumidores i usuàries.\nUna persona en representació de l'Acadèmia de Ciències Mèdiques de Catalunya i Balears.\nORDRE SLT/144/2017, de 4 de juliol, per la qual es modifica l'Ordre SSS/143/2002, de 30 d'abril, per la qual es crea la Comissió Assessora sobre la publicitat de productes sanitaris adreçada al públic. (DOGC núm. 7408)


Psicòleg a Pallejà i Cunit\nPsicología integral cuerpo-mente\nQuan acudir a psicoterapia?\nLa vida es en veritat un regal maravellos pro algunes circunstancies t'han convençut que aixo no es aixi. Les circunstancies que has viscut i que estas visquent en aquest moment, son en realitat l'efecte del que creus i no la causa. El que mes mal et fa no es el que succeeix sino la teva interpretaciò dels fets i la teva reacciò als mateixos. Quan hagis entes i assimilat aquesta veritat s'obrira devant teu una nova forma de viure la vida molt mes feliç, plena i satisfactoria. Una forma en la que deixarás de ser una victima per passar a ser un/a creador/a responsable de la teva realitat.\nSoc l'Emili Gavarrò, psicoleg i porto mes de vint anys ajudant a les persones a resoldre els seus problemes emocionals, sentimentals i de relaciò. Em sento un privilegiat i molt agrait d'haver pogut realitzar aquesta tasca en la qual mai he deixat de creixer tant professionalment com personalment. La meva feina mes que feina es un plaer i podria dir que soc psicoleg les 24 hores del dia doncs sempre estic estudiant o indagant en les profunditats de la ment i de l'anima. En aquest espai web podras veure l'essencia del meu pensament i de la meva feina. si creus que et podria ajudar en alguna cosa, no dubtis a trucar-me i t'atendré amb mol de gust.\nTenim ales per volar .., però ens han explicat que només podem caminar arran de terra .., i ens ho hem cregut ... Vine a batre les teves ales al vent i a comprovar per la teva pròpia experiència el que és el vol de la llibertat ...\nPsicòleg a Cunit, Pallejà i Barcelona.\nConsulta de psicologia principal en Cunit, - Emili Gavarró (Psicòleg Col·legiat núm: 10356)\nCarrer Estaciò nº 1, Cunit (43881), Tarragona\nTel. 626 39 21 37 Email: emili@emiligavarro.com\n- Mapa web - Aviso legal -\nAviso legal Cerrar


L'estupidesa dels malnoms by La biblioteca - issuu\nL'estupidesa dels malnoms\nQuan estàvem dos o tres anys per sota de la classe dels becaris, el nostre mestre era Shibanaz. Anava pulcrament afaitat, duia el cabell molt curt, de raspall, rematat al darrere per una cueta minúscula de braman. Se’ns encongia l’ànima només de veure’l. Entre els animals és freqü ent que els que tenen agulló no tinguin ullals. El nostre mestre tenia totes dues coses alhora. Per una banda deixava anar clatellots, bufetades i pessigades igual que cau pedra sobre les plantes; per l’altra, ens amargava la vida amb els seus sarcàstigs comentaris lacerants. Sempre s’estava queixant que s’havia perdut la antigua relació entre mestre i pupil, que ara l’alumne ja no respectava el seu professor com si fos un déu. Quan feia aquests comentaris imposava després la seva gloriosa divinitat sobre els caps dels estudiants amb considerable contundència. De tant en tant rugia, però en fer-ho, solia entremesclar tantes paraulotes que ningú que el sentís podia prendre’l per una encarnació divina. [...] Fos com fos, ningú no confonia aquest déu de Tercera B amb benèvoles deï tats com Indra, Xandra,\nVaruna o Kartik. Només trobàvem que s’assemblava a un: Yama, el déu de la mort. Després de tants anys no és cap pecat ni em fa cosa reconèixer-ho, tots desitjàvem en el nostre interior que se n’anés al més aviat possible al seu regne. No ens havíem adonat, tanmateix, que cap déu seria mai tan calamitós com un home-déu. Els déus immortals que viuen al paradís no fan mal a ningú: si arrenquem una petita flor i els l’oferim, estaran tan contents; però no es dediquen a fustigar-nos si no ho fem. Al contrari, els nostres homes-déus exigeixen molt més i, si troben una petita falta, ens envesteixen amb els ulls rojos de sang. Aleshores ja no s’assemblen gens als déus. El nostre mestre posseï a una arma molt especial per torturar-nos. Dit així pot semblar una minúcia, però a la realitat era summament cruel: es dedicava a posar malnoms als alumnes. El nom és només un conjunt de sons i, tanmateix, la gent, per regla general, aprecia més el seu nom que a ella mateixa. Per guanyar-se un nom, les persones són capaces de suportar moltes penes, fins i tot són capaces de donar la seva vida per ell, si cal, amb tal de mantenir-\nlo sense taca. Alterar el nom d’algú orgullós del seu significa ferir-lo en una zona encara més vulnerable que el propi cor. Fins i tot ofendries a qui li canviessis el seu lleig nom per un de bonic. De tot això es pot deduir que l’home sent més afecció per allò aparent que per allò substancial; valora més el preu de la joia que la pedra preciosa en si; el què diran més que la consciència; i el nom d’un més que un mateix. Conforme a aquesta profunda i arcana llei de la naturalesa humana, quan el mestre anomenà “lluç ” en Shashi, el nostre company es va disgustar moltíssim, i encara més quan comprengué que per posar-li aquest malnom s’havia fixat que s’assemblava al peix. Tot el que va poder fer va ser resignar- se i sofrir-lo en silenci. El malnom d’Ashu, un altre company, era “doneta”; però darrere d’aquest assumpte hi ha tota una història. El pobre Ashu era una bellíssima persona. Era molt tímid i no es ficava mai amb ningú. Segurament era el més petit de la classe; [...] era molt estudiós i a gairebé tots els nois del col·legi els feia il·lusió tenir-lo com a\namic. Però ell no jugava mai amb els altres, i quan acabaven les classes, se n’anava a casa sense perdre ni un minut. A la una, l’hora del pati, venia una jove criada i li portava dolç os embolicats en fulles i un gerret de bronze amb aigua. Ashu se n’avergonyia i feia la sensació que estava desitjant que la noia se n’anés al més aviat possible. Volia ser un més de la classe, tot i que la resta érem de condició humil.\nRabindranath Tagore va néixer a Calcuta el 1861 i va morir a Bolpur, Bengala, el 1941. Va ser músic, pintor i filòsof a més d'escriptor. Últim dels catorze fills d'una família selecta, va estudiar lleis, literatura i música occidentals a Anglaterra. En tornar a l'Índia es va ocupar de l'administració de les propietats del seu pare i va establir llavors un contacte íntim amb les tradicions populars, així com amb la pobresa i l'endarreriment, notes dominants en molts dels seus escrits. Va fundar una escola (1901) basada en els postulats de la llibertat intel·lectual i la formació harmònica de l'home, convertida més tard (1921) en la universitat internacional de Viśva Bhā ratī , institució que combina antics ideals indis\namb tendències netament europees. La seva literatura es caracteritza pel seu lirisme, que uneix harmònicament estils indis i anglesos, i pel seu pensament humanista, que té alhora accents místics, internacionalistes i de protesta social. La seva fertilitat mental era immensa, i va aconseguir de revolucionar la majoria dels gèneres literaris indis tradicionals. Amb els seus poemes, balades, novel·les, obres de teatre i assaigs tingué un impacte profund en les noves generacions d'escriptors indis. La seva obra reflecteix el seu temperament místic i la seva altura espiritual. Entre les seves nombroses obres algunes han tingut una ressonància universal, com Ofrena de càntics (1910), que li valgué el premi Nobel de literatura (1913), La lluna creixent (1913), El jardiner (1913)...\nComprensió 1) Li queia bé, al narrador, el seu mestre? Per què? 2) A quin déu troba que s'assembla? 3) Quina era l'arma especial que tenia el mestre per torturar-los? 4) Descriu com era l'Ashu. 5) Saps per què li diu "doneta", el mestre? Doncs perquè un dia, la germana petita de l'Ashu li demana si pot jugar amb ella a nines, perquè està molt sola, i ell (per fer-li un favor) hi juga. El mestre passa per allí i el veu. Què en penses, d'aquest malnom?\nRabindranath Tagore, Doneta, dins Contes. El fragment reproduï t és una traducció lliure de l’edició feta per PPC, Editorial y Distribuidora, SA. Madrid, 1996. Alfred Sala Carbonell. Cent cinquanta fragments de la literatura universal. Llicència d’estudis retribuïda. Departament d’ensenyament de la Generalitat de Catalunya. Barcelona, 2007.


Demanem la transcripció literal de l'acta i que s'incorpore la gravació a l'expedient\nL’equip de govern ha forçat la maquinària administrativa en ple agost per a intentar recuperar el salari fixe dels tres regidors\nL’alcalde accidental, Pere Blanco, volia convocar un ple extraordinari que haguera costat prop de 3.000 euros\nDesprés de la decisió majoritària de retirar les dedicacions en règim d’exclusiva a la regidora de Benestar Social (PSOE), i parcial dels regidors de Treball i Participació i Hisenda i Igualtat (ambdós d’EU), l’equip de govern ha decidit sublevar-se al Ple de l’Ajuntament i posar a disposició dels tres regidors tota la maquinària administrativa.\nI és que els tres regidors han presentat un recurs de reposició a la decisió parlamentària i, encara que estan en el seu dret, no és de rebut l’ús partidista que l’equip de govern, amb 9 regidors, està fent de l’administració municipal.\nEl fet de que Pere Blanco, que no és un dels regidors afectats, haja formulat una consulta a la pàgina web que té contractada l’ajuntament per a anar en contra de la decisió majoritària del ple resulta escandalós. Més encara si eixa consulta mal formulada i manipulada ha servit de base d’un informe del secretari general, que malgrat estar de vacacions, ha realitzat i signat davant les pressions de l’equip de govern. Un informe que s’ha realitzat davant el recurs interposat i sense conéixer les al·legacions que puguen formular els grups municipals, el que encara és més greu.\nSi qualsevol dels regidors de la oposició requerira d’un informe de Secretaria estant el seu titular de vacacions, haguérem hagut d’esperar a setembre o bé conformar-nos amb la resposta del secretari accidental, el que tampoc és de rebut i posa de manifest el nerviosisme que impera en l’equip de govern, que no ha tingut cap inconvenient en molestar al secretari titular durant el seu període vacacional primant els seus interessos partidistes.\nEls recursos de l’ajuntament estan per a defensar els interessos del propi ajuntament representat pel ple, i no els interessos particulars de tres regidors. Per això sorprén que per a intentar recuperar el salari dels regidors hagen posat en marxa de forma accelerada l’administració municipal i no la maquinària dels seus partits. No hem d’oblidar que la decisió majoritària del Ple de l’Ajuntament no va en el mateix sentit que els interessos personalistes dels seus partits polítics.\nInclús plantejaren convocar un plenari extraordinari i urgent en ple agost, que haguera costat prop de 3.000 euros i que era il·legal convocar, ja que no havia acabat el termini que se li donava a PP i a Més Algemesí per a presentar al·legacions.\nÉs per això que davant la polèmica i la controvèrsia generada, el Partit Popular d’Algemesí ha sol·licitat que la transcripció de l’acta de la sessió es faça de forma literal, donat que des de fa uns mesos es fan de forma resumida.\nA més, portem diversos plenaris en els que no s’inclou en l’ordre del dia l’aprovació de l’acta anterior, pel que temem que eixe retràs arribe al plenari de setembre i es resolga el recurs sense haver aprovat prèviament l’acta. Per este motiu hem sol·licitat que en el ple de setembre estiga preparada l’acta de la sessió i que a més s’incloga en l’expedient la gravació del plenari que retransmet Berca Televisió.\nDes del Partit Popular lamentem l’ús partidista que s’ha fet de la institució amb la única finalitat de recuperar el salari fixe de tres regidors i demanem per favor a estos regidors que gestionen les seues àrees amb la mateixa celeritat i interés amb el que han gestionat el recurs de reposició. Tal vegada, així no s’hagueren vist mai en eixa situació.


Castell-Platja d’Aro.- Exposició de Navarro Vives (Castelsarrain, França, 1931) a les sales d’art del Castell de Benedormiens de Castell d’Aro, del 8 d’agost al 27 de setembre amb el títol “Entre quietud i inquietud”, formada per una quarantena d’olis sobre tela o pastel sobre paper.\nLa mostra és la tercera d’aquest estiu i forma part del cicle anual d’exposicions al municipi organitzat per la regidoria de Cultura de l’Ajuntament de Castell d’Aro, Platja d’Aro i S’Agaró, i que s’estén alhora al Parc dels Estanys i a la Masia Bas de Platja d’Aro. Inauguració el proper dissabte 8 d’agost (20 hores) amb la presència de l’artista. Visita en entrada lliure de dimarts a divendres (de 18 a 21 hores) i els caps de setmana i festius (d’11 a 13 hores i de 18 a 21 hores).\nNascut a Castelsarrasin (França, 1931) la seva infància va transcórrer a Barcelona. Als 14 anys es va matricular a l’Escola Arts i Oficis de la ciutat. Posteriorment diversos premis i beques el van portar a formar-se i a exposar a Madrid, París i Londres. Va retornar a Barcelona el 1963 i començà amb la sèrie Puertas un camí vers la síntesi en què la geometria ocupa un lloc central en les composicions dins d’una expressió òptica i cinètica. Continuen els seus viatges i mostres a Sao Paulo, Milà, Brussel·les o Washington. A partir dels 80 reprèn la via figurativa i dedica la seva obra a tres temes principals: la natura morta, la barca i el paisatge. Amb el canvi de dècada acaba la seva etapa més figurativa i desperta la seva besant més fantàstica i poètica. A finals dels 90 abandona la natura morta i troba una major compenetració amb el paisatge. Durant tots aquests anys continua exposant arreu de Catalunya, però també a Venècia, Dallas o Ciutat de Mèxic, i el 2016 va rebre la Creu de Sant Jordi. Des de fa dècades viu i treballa a cavall de Barcelona i de casa-estudi de Castell d’Aro, on ja havia exposat tant individualment com en dues col·lectives.\nL’Ajuntament de Castell d’Aro, Platja d’Aro i S’Agaró, tot i que amb diverses modificacions de calendari, ofereix aquest estiu bona part del seu programa expositiu, ja que tant el Castell de Benedormiens com la Masia Bas són equipaments amb la possibilitat de garantir l’aforament adequat, i el Parc dels Estanys de Platja d’Aro acull mostres escultòriques de gran format a l’aire lliure: actualment i fins al febrer de 2021 s’hi pot veure la mostra En el camí… i encara aprenc d’Ángel Camino, que simultàniament també exposa obra de petit format i gravats a la Masia Bas de Platja d’Aro fins al 13 de setembre. En l’espai del Castell de Benedormiens, abans de Navarro Vives hi ha exposat Glòria Muñoz i tot seguit ho farà Montesol, del 3 d’octubre al 22 de novembre.\nEn la presentació de la mostra, la crítica d’art Conxita Oliver defineix així la proposta: “L’obra de Josep Navarro Vives és la d’un artista solitari, inquiet i independent que ha anat rellegint els gèneres de la pintura tradicional, –especialment el paisatge, la natura morta i la figura–, des de l’avantguarda, concretament a partir del constructivisme i el cinetisme òptic fins arribar a la pintura metafísica. La seva presència en el panorama expositiu ha estat prolífica i intensa, sobretot a l’estranger, ja des de la primera exposició́ individual a l’O’Hara Gallery de Londres, la seva participació a la Biennal de Venècia el 1972 i les constants exhibicions als Estats Units. Una trajectòria que ha destacat sempre per la llibertat i la autonomia respecte al llenguatge artístic dominant del moment. Cada etapa de l’artista suposa una transició, una progressiva evolució en la recerca d’un llenguatge formal que transmet la seva visió emocional i poètica”.\nI encara afegeix: “Un procés que ha estat imparable i constant des dels anys cinquanta fins al present amb uns pastels que tanquen el seu cicle vital. El seu denominador comú consisteix en fusionar dos mons aparentment antagònics com són el rigor i la disciplina constructiva amb un magicisme misteriós i irreal. Gràcies a una austera disciplina, a un mètode consistent en anar despullant les coses fins a limitar-les a imatges primordials, és capaç de reflectir les sensacions més interioritzades a través del quotidià. El lent procés de reducció de les formes reals fins arribar a la síntesi essencial passa per una geometrització i per una organització compositiva basada en uns eixos de tensió i en unes grans àrees de llum i color. A mesura que van anar passant els anys, l’obra de Navarro Vives necessità cada vegada més evocar, suggerir l’essència inherent de les coses per transmetre una sensació d’irrealitat, com si talment fos un record esvaït en la memòria. Ens parla alhora del que es veu i del que s’amaga, de la veritat i de l’imaginari, o sia de la relació que s’estableix entre la realitat i el somni. Una altra constant de la se va obra pictòrica és el llanguiment que infon a les seves escenes, submergides en una etèria atmosfera vaporosa i en una tèrbola boirina. Els espais queden congelats en una quietud atemporal i els contorns es dilueixen i velen en el més pur sfumatto”.


SETMANA SANTA DE MATARÓ: La Missa de le Santes des de dins\nLa Missa de le Santes des de dins\nAvui s'ha celebrat l'Ofici de les Santes en honor a Santa Juliana i Semproniana màrtirs patrones de Mataró. Una celebració religiosa que es remunta segles enrera i que encara manté la Missa musicada de mn. Blanch en tant que notable llegat. Tanmateix en els darrers també s'ha impulsat una petita processó amb les relíquies, que desitgem vagi a mes en el futur. I compre ha comptat amb una gran presència de mataronins i mataronines que han omplert la Basílica de Santa Maria de Mataró. Com sempre han assistit nombrosos preveres fills de Mataró i que han dedicat part de la seva vida pastoral a les parròquies de la ciutat amb la presidencia de Msn. Sebastià Taltavull acompanyat del rector de Santa Maria, mn. Segimón Garcia. Com marca també la tradició han assistit representants públic com el mateix Alcalde o nombroses entitats ciutadanes.\nA continuación us fem a mans d'algunes imatges dels Oficis des de dins i que no han estat recollits per les càmeres ni el gran públic.


Nom: HABITATGE DEL CARRER DE LA GUÀRDIA, 10\nAdreça: C / Guàrdia, 10\nNúm. Registre / Catàleg: 10885-I\nSegles: XVIII - XX Mitjan // XVIII -\nEdifici de façana estreta, situat entre mitgeres i amb tres plantes i coberta amb terrassa. La façana és arrebossada i pintada de blanc.\nEs tracta d'una casa reformada a mitjan segle XX sobre una casa antiga de finals del XVIII, l'única resta de la qual és l'emmarcament de pedra calcària de la porta principal, format per una llinda monolítica, brancals i llindar de grans blocs i decorats amb motllures. L'altra obertura de la planta baixa, un aparador de la botiga de roba infantil, imita amb placats de pedra artificial la forma de la porta d'accés. A la llinda de la porta principal es llegeix: AVE 1785 MARIA.\nLes plantes superiors tenen tres finestres quadrades i rectangulars d'obra de rajola. Edifici de façana estreta, situat entre mitgeres i amb tres plantes i coberta amb terrassa. La façana és arrebossada i pintada de blanc.\nEs tracta d'una casa reformada a mitjan segle XX sobre una casa antiga de finals del XVIII, l'única resta de la qual és l'emmarcament de pedra calcària de la porta principal, format per una llinda monolítica, brancals i llindar de grans blocs i decorats amb motllures. L'altra obertura de la planta baixa, un aparador de la botiga de roba infantil, imita amb placats de pedra artificial la forma de la porta d'accés. A la llinda de la porta principal es llegei...


BLOG DE L'ASSUMPTA: Post 22.- Enigma 440.- Rètol vermell.- Proves aconseguides!... Mic, mic!!\nEscrit per Assumpta a 21:25:00\nAnònim 31 de juliol de 2012, a les 21:35\nl'assumpta té molt temps lliure!\njpmerch 31 de juliol de 2012, a les 21:35\nAssumpta, tracta d'evitar fer aquestes coses en aquests dies que fa tanta calor, o si més no, evita fer-les a les hores centrals del dia, no siga que et vinga un cop de calor que no pugues controlar. ;-)\nAssumpta 31 de juliol de 2012, a les 21:42\nPONS007.- L'Assumpta no té feina (remunerada), xiquet, està a l'atur (sense prestació, que no n'ha tingut mai de la vida) ni pot anar de viatge per vacances, l'Assumpta juga als blogs!! Felicita'm, home, que m'ha quedat molt xulo!! ;-))\nJPMERCH.- Gràcies, no ho he fet a hores centrals del dia, ho he fet a partir de les set de la tarda :-)\njpmerch 31 de juliol de 2012, a les 21:45\nTens raó Assumpta, som uns maleducats, ni tan sols t'hem felicitat.\nFelicitats!, t'ha quedat molt xulo tot plegat.\nAlba 31 de juliol de 2012, a les 21:59\nooohhhhhh Assumpta!!!!! tens temps i traça per a fer qualsevol cosa!! tu si que vales!!!!\nXeXu 31 de juliol de 2012, a les 23:30\nNo hi ha qui et pari Assumpta! Això és el control de qualitat dels enigmes d'en Mac! Per si algú no ho acaba de tenir clar, s'ofereixen demostracions pràctiques, i tots entesos.\nQuedi clar que la cinta que has triat ha estat la primera que has agafat, una així, a l'atzar, sense fixar-t'hi massa, oi?\nEl porquet 31 de juliol de 2012, a les 23:34\nEntre tu i en Mac em teniu absolutament meravellats, de veritat. Els enigmes del Mac, especialment els matemàtics a mi em costen moltíssim (de fet, molts cops no arribo ni a comentar-los perquè em perdo en els números... jo sempre catejava les mates!).\nI tu Assumpta... primer felicitar-te per la insistència, per la teva capacitat analítica, d'esforç i de portar l'enigma del Mac a la pràctica més absoluta... i amb la cinta blaugrana ja n'hi a per anar a Canaletes!\nEnhorabona pel rètol vermell!\nAssumpta 31 de juliol de 2012, a les 23:45\nJPMERCH.- Molt bé, així m'agrada!! Pobreta de mi, tan treballadora que sóc ;-)))\nALBA.- Així, entre nosaltres, i ara que no ho veu ningú més, he hagut de repetir un parell de rodones perquè no m'havien sortit exactes... però no diguis res, eh? :-DDD\nXEXU.- Hahahahaha sí, jo he agafat el calaixet de les cintes i dic, "va, una que sigui mona", i ha sortit aquesta! :-DD\nDe fet, jo tan sols he seguit les instruccions d'en MAC i confesso que encara estic sorpresa de veure que "surt", oi que sembla que no pugui ser? :-DDD\nPORQUET.- Jo també estic meravellada... de veure que surt!! :-)) De fet, no té massa lògica, no? No trobes que, a rodones més grans la diferència hauria de ser més gran? :-DD\nLa gràcia està en el "Pi"... allò del 2 π r... si t'hi fixes, com π és 3,141... doncs com es multiplica per 2 (no sé per què, bé, sí perquè la fórmula diu 2 π) doncs 2 x 3,14, dóna el 6,28 aquest que és la diferència que hi ha cada vegada (has vist com la diferència era sempre de 6,2 o 6,3... en realitat, si fossin càlculs de precisió, hagués estat sempre 6,28) hehe és xulo, eh? :-DDD\nAi, jo una vegada vaig fer canelleres blaugranes per posar a una font, a Barcelona, mira!! :-DDD\nSalvador Macip 1 d’agost de 2012, a les 9:37\nEts un crac, Assumpta! No tan sols manténs el ritme, sinó qeu a més fas posts tan treballats com aquest!! Tots els rètols vermells per a tu!\nMcAbeu 1 d’agost de 2012, a les 10:05\nUn rètol vermell guanyat a pols i que ja tens amb tot mereixement, com pots comprovar AQUÍ. :-))\nFelicitats per la feina, pel post i pel rècord!! :-D\nAssumpta 1 d’agost de 2012, a les 10:50\nSALVADOR MACIP.- Ostres! Que tu, que ets un dels mega-cracks catosfèrics em diguis això em fa súper feliç!! ;-))\nJa saps que sempre admiro la teva capacitat de fer tot el que fas, i fer-ho bé!! ;-)\nJo tinc molt de temps lliure, tot el que vulgui... i per això puc bloguejar tant :-)\nMcABEU.- Oeeeeeeeee oeeeeee oeeeeeeee!!\nA que pensaves que ja no me'n recordava? Vols que en demostri algun altre? :-DDDD\nsa lluna 1 d’agost de 2012, a les 10:51\nXulaaaaa, guaita ella com ho fa de bé tot!!\nEt mereixes no un, MOLTS x PI (3.1416) rètols vermells d´en Mac i un aplaudiment per part nostra ;)\nElfreelang 1 d’agost de 2012, a les 12:22\nJo si pogués et contractava com a professora de matemàtiques!!! ei t'ho dic seriosament això és comprovar i aprendre per experiència , genial demostració Assumpta!!! ei un detall la cinta blaugrana...eh!\nMargarida 1 d’agost de 2012, a les 13:14\nEstaràs a l'atur però no es pot negar que ets una treballadora nata!!!!! Qualsevol altra persona s'hauria cregut la solució d'en McAbeu i ja està!!!\nJo també sóc una mica així, m'agrada comprovar tot allò que em diuen i no acabo de veure clar.... Sempre estic amb l'enciclopèdia a la mà o un llapis i paper... I per això a casa em diuen que sóc una "desconfiada"!!!!!\nJo et felicito!!! A més, has fet unes fotos moooolt maques!\nYáiza 1 d’agost de 2012, a les 22:18\nRecordo aquest enigma... vaig pensar "ui, que xungu", i vaig passar de llarg! Hehehe! Mai m'havia parat a donar voltes al que tu expliques, així que no sé si jo hi hagués caigut. Ara em sembla molt obvi, és clar, tan ben explicat...!!\nDoncs res, xulo, el post!\njomateixa 2 d’agost de 2012, a les 12:33\nSi m'he de jugar algun repte amb algú no serà amb tu, que segur que em guanyaves sense patir-hi.\nJordi 2 d’agost de 2012, a les 15:09\nEl mateix procediment que aquell problema dels forats i del temps que es trigaria en fer-los. Mètode empíric total. Molt bé!!! No creure's les coses perquè si és el primer pas per ser un científic.\nAnònim 2 d’agost de 2012, a les 17:10\ndoncs res, felicitats.\nAssumpta 3 d’agost de 2012, a les 0:48\nLLUNA.- Noooooo què va!! Només sé fer problemes matemàtics amb el "Pi" i prou!! hehehe\nAi, em fas riure!! :-)))\nELFRI.- Et prometo que en tota la meva vida mai m'havia dit ningú que em contractaria de profe de matemàtiques!! ;-))\nM'ha fet molta gràcia, però... jo de tu no ho faria!! :-DDDD\nMARGARIDA.- Gràcies maca!! ;-))\nJo també sóc d'anar-ho a consultar tot a l'Enciclopèdia, és un bon costum heretat de la meva mare, que, des de petits, quan no sabíem alguna cosa, ens ajudava a buscar-ho a l'Enciclopèdia :-))\nAmb la càmera digital les fotos són fàcils, en fas un munt i sempre n'hi ha alguna que queda bé :-DD\nYÁIZA.- Quan jo vaig llegir l'enigma per primera vegada no el vaig ni entendre. No sabia de què parlava, que si la Terra, que si el perímetre, que si... no entenia ni què estava preguntant!! :-DDD\n(El truco per fer-ho me'l va donar en MAC, la veritat hehe)\nJOMATEIXA.- No creguis... si anés de coses de llibres segur que em guanyaves tu en un tres i no res!! ;-)))\nJORDI.- Caram!! A veure si encara tenia jo una predisposició per la ciència que no es va desenvolupar en el seu moment i ara comença a sortir!! ;-))))\nPONS007.- Bon noi, així m'agrada :-DD\nnhuthuy 9 d’abril de 2020, a les 8:24


Concurs de disseny d’un cartell de promoció de la igualtat de gènere, a Vandellòs i l’Hospitalet de l’Infant - Revista Cambrils\nPublicat el Dilluns, 5 de febrer de 2018 11:10h\nCartell del concurs de disseny | Cedida\nS’hi han establert dues categories, en funció de l’edat dels participants: una per als infants de fins a 10 anys; i una altra per als joves d’entre 11 i 18 anys. Els tres primers classificats de cada categoria s’enduran un guardó i els primers classificats de cada categoria veuran, a més, els seus dissenys en el material informatiu que editarà l’Ajuntament per difondre les activitats organitzades per al 8 de març. El primer premi està dotat amb un abonament anual a Port Aventura (Gold); el segon, amb una entrada a PortAventura i un llibre; i el tercer, amb un llibre.\nPer a la selecció dels cartells guanyadors, el jurat valorarà la relació amb el tema del concurs, la capacitat de transmetre el missatge reivindicatiu i de crítica constructiva, la creativitat del treball; i la qualitat artística i estètica. Amb els treballs presentats, la Regidoria de Joventut té previst organitzar-ne una exposició.\nA la pàgina web municipal (www.vandellos-hospitalet.cat) s’hi poden consultar les bases d’aquest concurs.


Al BOIB de 9 de juny de 2022 s'ha publicat la notificació i citació de les persones interessades en el recurs contenciós administratiu, procediment abreujat núm.132/2022 del Jutjat contenciós administratiu número 2 de Palma, contra la Resolució dictada pel conseller d'Educació i Formació Professional, de 23 de desembre de 2021, per la qual s'aprova la convocatòria pública per a formar una borsa d'aspirants a funcionaris interins a docents amb la finalitat de cobrir, en totes les illes, vacants i substitucions de totes les especialitats o funcions a centres públics d'ensenyament no universitari dependents de la Conselleria d'Educació i Formació Professional del Govern de les Illes Balears per al curs 2022-2023.\nEn aquesta convocatòria el professorat tècnic de formació professional sense titulació universitària ha quedat exclós de la borsa d'aspirants a funcionaris interins docents de les Illes Balears per al proper curs, però per aquests docents amb més de vint anys d’experiència, que ara poden quedar sense feina, existeixen possibles solucions.\nLa Federació d’Ensenyament de CCOO ha presentat una proposta de terminació convencional o solució extrajudicial del conflicte, avalada per un informe del serveis jurídics estatals en el que desenvolupa la fonamentació de dret per assenyalar que:\n- La LOMLOE contempla el cos de funcionaris docents de professorat tècnic d'FP sense titulació com a cos a extingir, i en aquest sentit, els funcionaris interins professorat tècnic d'FP sense titulació han de mantenir-se en les borses d'ocupació com a cos a extingir.\n- Si el col·lectiu d'interins docents d'FP sense titulació ha estat habilitat per a la professió docent, i aquesta situació s'ha prolongat en el temps, l'absència de titulació no pot discriminar-los respecte al funcionari de carrera en les mateixes circumstàncies.\n- La competència per a l'elaboració de les llistes d'interinitat és de la Comunitat Autònoma, per la qual cosa l'Administració General de l'Estat no regula la composició o requisits per a formar part de les mateixes. En aquest sentit facilitem alguns exemples de com se li ha posat solució en altres Comunitats Autònomes amb el seu bon fer respecte als docents interins d'FP sense titulació. Hi ha que mantenen les llistes d'interinitat com a cos a extingir, en altres comunitats han proposat la seva laboralització de manera que aquest funcionari interí es converteix en personal laboral fix de l'Administració autonòmica, o d’altres comunitats on romanen en les llistes d'interinitat valorant l'antiguitat i l’experiència professional, en comptes de la seva titulació com en el nostre cas.\nEn virtut del procediment Administratiu Comú de les Administracions Públiques i de la llei reguladora de la jurisdicció contenciosa administrativa, CCOO presenta aquest informe mitjançant registre d’entrada amb la intenció d’aportar solucions emmarcades dins les competències autonòmiques que té la Conselleria d’Educació per regular els borsins d’interins i donar sortida al conflicte.\nCCOO cerca una terminació convencional o solució extrajudicial de la controvèrsia normativa especificada al recurs i reforçada amb l’informe presentat, donat que entenem que la judicialització del procés se pot allargar fins a quatre anys. Per aquest motiu i en virtut de les competències que té la Conselleria d’Educació, des de CCOO instem a l'administració a acceptar alguna de les propostes presentades, i que citi a les Organitzacions Sindicals amb representació en la Mesa Sectorial d’Educació amb la finalitat d'arribar a un acord, resoldre el conflicte i dotar d'estabilitat a aquests docents.\nClica aquí o en el document per a conèixer l'informe presentat per CCOO...\nSolució conflicte PTFP\nINFORME JURÍDIC PTFP Balears


Homenatge a la pintura sense atributs - Diari de Girona\nLa galeria Lola Ventós presenta demà (19h) els treballs de M. E. Mesquida\neudald camps 18.11.2019 | 12:47\nGeorge Steiner considera que la llibertat és un atribut genuïnament humà que, en sentit estricte (volem dir «absolut»), només pot realitzar-se en els àmbits de la música, l'art i la literatura. La posició d'aquest mestre de la crítica comparada s'entén millor quan acceptem que es tracta, per sobre de qualsevol altra consideració, d'esferes autònomes. És a dir: que l'obra d'art gaudeixi d'autonomia —que sigui, per dir-ho d'alguna manera, autàrquica des d'un punt de vista formal— no vol dir que ignori allò que succeeix al seu voltant ni que menystingui els abruptes perfils de l'ànima humana; només vol dir que necessita ser coherent per ser efectiva, que cal que mantingui intacta la seva pròpia naturalesa d'obra per tal de preservar, justament, el discurs que l'habilita. Alguna cosa semblant se'ns demana que fem davant dels treballs de M. Engràcia Mesquida: «Us recomano que a l'hora de contemplar la seva pintura prescindim del que creiem que sabem i ens deixem portar pel gaudi estètic de la magistral indefinició que la pintura ens suggereix. Alhora abstracció, alhora figuració. Plena de cromatismes i trames que reporten misteri a qui estigui disposat a veure, a mirar, a sentir. Així entendre'ns a nosaltres mateixos dins dels mons màgics on el color és el fet primordial».\nSigui com sigui, el que destaca d'aquesta proposta és una afinada sensibilitat estructural i cromàtica que, com no podria ser de cap altra manera, és el resultat de tota una vida on la plàstica ha jugat un paper preponderant.\nNascuda a Corbera de Llobregat el 1964, Fisa actualment viu i treballa a Manresa (Barcelona). És llicenciada en Belles Arts per la Universitat de Barcelona. Ha realitzat estudis de postgrau a universitats d'Alemanya i els Estats Units, com Hochschule für Bildende Künste a Braunschweig amb programa Erasmus de la UE, i a The School of the Art Institute of Chicago.\nUna evolució sentimental\nMesquida afirma que té un record molt especial de la seva participació en les Orientacions plàstiques del Patronat de la Catequística a càrrec del recentment desaparegut Ramon Pujol Boira i de l'artista Josep Ministral del 1976 al 1982.\nGaleria Lola Ventós, Figueres. Calçada MOnjos, 26\nDel 16 de novembre al 31 de desembre. De dimarts a divendres (excepte dijous), de 18 a 20 h.\nLa pandèmia per coronavirus, protagonista de Visa pour l'image 2020 de Perpinyà.


Holiday home Bekkasinvej Ebeltoft V Ebeltoft Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Bekkasinvej Ebeltoft V\nConvenientment situat a Ebeltoft, Holiday home Bekkasinvej Ebeltoft V és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday home Bekkasinvej Ebeltoft V és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, telèfon, aparell de televisió, TV satèl•lit/cable a cada habitació. L'hotel ofereix meravelloses instal.lacions d'oci com bany, sauna, solàrium que faran de la vostra estada una experiència inoblidable. Amb una localització ideal i amb comoditats imbatibles, Holiday home Bekkasinvej Ebeltoft V no troba competidors en cap categoria.


La Policia desarticula un grup que introduïa milers d’articles falsificats procedents de la Xina | Diari Maresme\nLa Policia desarticula un grup que introduïa milers d’articles falsificats procedents de la Xina\nPer Redacció , a Societat 26 de juny de 2008\nla detenció de quatre persones, agents de la Policia Nacional han desarticulat\nun grup que introduïa a Espanya milers de peces i articles falsificats de\nconegudes marques procedents de la Xina. Els investigadors ha localitzat dues\nnaus, una d’elles a Malgrat del Mar.\nnaus, una d’elles a Malgrat del Mar, on darrerament el grup havia descarregat\nbanda importava la mercaderia en contenidors a través de diversos ports,\nprincipalment el de València, per a posteriorment distribuir-la per tota Espanya\ni especialment per la costa mediterrània. Per distribuir els productes\nfalsificats empraven agències de transport i de missatgeria de diferents punts\nde Catalunya amb l’objecte de no ser descoberts per la\nagents de la policia van localitzar al presumpte cap de la xarxa, de\nnacionalitat hindú, qui dirigiria aquestes activitats a través d’unes oficines\nsituades a Barcelona. També van poder identificar a un altre membre del grup, de\nnacionalitat espanyola, que s’encarregava de la distribució dels articles així\ncom de contactar amb els futurs compradors. Aquesta persona, a més,\ns’encarregava de supervisar la mercaderia i el seu posterior magatzematge\nen empreses de transport i altres magatzems propis.\nnau a Malgrat\ndesprés de l’arribada a port, els contenidors eren carregats en camions tràiler\nper a la seva distribució a diferents empreses de transport o missatgeria i a\nmagatzems, situats principalment a Catalunya. Els investigadors han localitzat\ndues naus, a Malgrat del Mar i Santa Perpètua de la Mogoda, on les darreres\nsetmanes havien descarregat tres camions tràiler.\nl’operació sense precedents contra la pirateria industrial s’han intervingut\ntres contenidors a Barcelona i quatre a València en els quals s’estima que pot\nhaver més de 500.000 articles falsos de tota mena, entre altres, samarretes,\npantalons, bosses, cinturons, rellotges i ulleres, tots de marques de\nprestigi. Els efectes intervinguts podrien arribar a preu de mercat a un\nvalor aproximat de 20 milions d’euros.\nUn cop identificats tots els integrants del grup, la policia va procedir\na la seva detenció de manera coordinada. A València van ser arrestades dues\npersones a qui se’ls van intervenir 10.000 euros en efectiu, i a Barcelona es va\ndetenir els altres dos implicats.\nLes investigacions policials continuen\nobertes per identificar l’entramat d’empreses utilitzades com tapadora pel grup,\ni la policia no descarta localitzar més contenidors en algun altre port\nha estat realitzada per investigadors del Grup de Propietat Intel·lectual i\nIndustrial de la Prefectura Superior de Policia de Catalunya, en col·laboració\namb el Grup de Delictes Tecnològics de la Prefectura Superior de Policia de\nValència i agents de la Comissaria de Mataró.


Alumnes de primària, persones amb discapacitat intel·lectual i gent gran inauguren una exposició a Terrassa - Diari de la Discapacitat\nIniciCulturaAlumnes de primària, persones amb discapacitat intel·lectual i gent gran inauguren una...\nAlumnes de primària, persones amb discapacitat intel·lectual i gent gran inauguren una exposició a Terrassa\nLa exposició es va inaugurar ahir al Casal de Gent Gran ca Anglada // Foto: Fupar\nAhir va tenir lloc al Casal de Gent Gran de ca l’Anglada de Terrassa, la inauguració de l’exposició “Conviure en un món de diferències”, una mostra formada per il·lustracions que són fruit del treball conjunt entre nens i nenes, persones amb discapacitat intel·lectual i gent gran, i que convida a reflexionar sobre com construir un món més divers, tolerant i inclusiu.\nEn la mateixa han participat més de dos-cents nens i nenes d’escoles de Terrassa, amb edats compreses entre els 8 i els 12 anys, que han dibuixat banderes abstractes amb elements basats en la tolerància, la diversitat i la pau, i han pensat frases que simbolitzen la societat on voldrien viure.\n“És un projecte articulat entre diverses entitats de la ciutat, que fomenta la inclusió a la societat i promou una educació basada en valors”, explica Anna Sanglas, pedagoga i coordinadora de projectes de Fupar. “A través de l’empoderament i el lideratge actiu, fem visibles les capacitats de la gent gran i de les persones amb discapacitat, i són ells qui finalment transmetem valors als infants”, continua.\nLes il·lustracions sorgeixen de l’activitat educativa “Conviure en un món de diferències”, impulsada al gener de l’any passat per Fupar, el Casal Municipal de Gent Gran Anna Murià i l’Oficina de Capacitats Diverses de l’Ajuntament de Terrassa.\nEn l’acte d’inauguració el Subdirector General d’Equipaments Cívics i Activitats de la Generalitat, Francesc Molina, va apel·lar a la necessitat de normalitzar la diversitat per construir “una societat millor, basada en el respecte i la convivència” i va posar en valor la implicació activa de l’alumnat i de les persones joves en aquesta activitat.\nPer la seva banda, la regidora de Gent Gran i Salut de l’Ajuntament de Terrassa, Mónica Polo, va agrair que la ciutat compti amb iniciatives com aquesta i va valorar l’activitat com “una pràctica molt positiva, on persones de més de 65 anys i persones amb discapacitat intel·lectual contribueixen a transmetre valors als infants del respecte a la diversitat a la nostra ciutat”.\nLa mostra es podrà veure en diferents espais culturals de la ciutat fins el proper mes de juny.\nArticle anteriorEn Raúl Paredes, un atleta de només 10 anys que viu el seu primer Campionat de Catalunya d’Atletisme\nArticle següentBarcelona tornarà a córrer a favor de la inclusió escolar dels alumnes amb autisme a la 5a edició del Correblau


Sessió informativa sobre "Catazubi 2014" a la Seu - FÒRUM.ad\nSessió informativa sobre “Catazubi 2014” a la Seu\nOn: 24/02/14 15:30\nEl pròxim dilluns 17 de març tindrà lloc una sessió informativa sobre el programa CATAZUBI de formació professional dual remunerada a Alemanya, iniciativa de l’Associació Catalana de Municipis (ACM) i Bridge for Mobility. La jornada està organitzada per ambdues entitats juntament amb l’Ajuntament de la Seu d’Urgell a través de l’Oficina Jove de l’Alt Urgell, i tindrà lloc d’11 a 13 hores al CETAP-Telecentre, situat al centre cultural Les Monges de la Seu d’Urgell.\nLa jornada està adreçada a tots els i les joves de l’Alt Pirineu i Aran d’entre 18 i 30 anys de nacionalitat europea, amb l’ESO o un cicle formatiu mitjà o superior i en situació d’atur. S’explicarà tot el què cal saber sobre aquest projecte: totes les professions en detall; el què significa estudiar, viure i treballar a Alemanya; avantatges i inconvenients; i com funciona el procés de selecció per escollir els joves i les joves per aquesta iniciativa.\nPer poder participar en aquesta sessió informativa cal fer una inscripció prèvia enviant un correu electrònic a laseu@b4m.cat, indicant nom de la persona interessada a assistir-hi i el número de telèfon mòbil. Les places són limitades.\nLa regidora de Joventut de l’Ajuntament de la Seu d’Urgell, Meritxell Planes, considera que CATAZUBI significa “una nova oportunitat per als joves del Pirineu per tal que pugin tenir l’opció de conèixer altres països, aprendre un idioma i fer una FP dual sobre una professió específica, tot formant-se i treballar alhora”. Planes afegeix que “Alemanya és un país capdavanter en aquests projectes formatius i el programa dóna la possibilitat que els joves pirinencs puguin anar-hi”. La regidora urgellenca anima als jove si a les seves famílies a participar en la propera sessió informativa per tal de conèixer el projecte de primera mà. Planes ha agraït a l’empresa B4M per aquesta iniciativa i a l’ACM per fer d’enllaç amb l’Ajuntament urgellenc per poder portar aquesta proposta formativa pels joves a la Seu d’Urgell.\nCATAZUBI 2014 és un programa de FP dual remunerada, és a dir, que combina la formació professional amb l’aprenentatge pràctic en empreses, i concretament a Alemanya.\nEnguany la Seu d’Urgell ha estat seleccionada, entre deu municipis més de Catalunya, per poder prendre-hi part.\nPrevious Post: Boixader declara a la Batllia per l’afer de les escoltes\nNext Post: Les biblioteques d’Encamp i el Pas de la Casa organitzen un concurs de punts de llibre


Avenc de la Falconera, sortint per la via Chani - Relleus Gent de Muntanya\nEns apropem en un dia de temps incert a la Falconera amb en Marc, la idea serà fer-ne el famós avenc que ens conduirà a la finestra arran de mar, i sortir-ne per la via Chani, una via gairebé desequipada, però amb unes reunions reequipades fa relativament poc.\nUna bona combinada que ens retorna a les estranyes sensacions que ens dóna escalar damunt l'aigua del mar, sensació que feia anys que no sentim. El terreny per a nosaltres és plenament desconegut i nou, i la pitjor part de l'aventura ha estat arribar a lloc amb cotxe, havent-nos perdut als trencants vora l'Hospitalet de Llobregat.\nAmb tot, ho intentarem explicar de la manera més acurada possible, demanant per endavant, disculpes si hi ha algun error de nomenclatura d'algun indret concret, som-hi.\nRessenya de la Via Chani\nArribats a l'accés a la Falconera\nEl forat, des d'R20\nPla inclinat de la cova\nLa gran boca oberta al mar de la Falconera\nEn ple flanqueig de la via Chani\nCurt pas equipat amb corda fixa al retorn per la carena. Foto: @directeal8\nActivitat: Espeleologia / Escalada\nPunt de sortida: Aparcament exterior Port Garraf\nPoblació més propera: Garraf (Sitges)\nDistància: 1,91 quilòmetres\nAlçada via Chani: 130 metres\nTemps: 3:43 hores\nDificultat: Moderada, via molt poc equipada\nMaterial recomanable: Joc de friends variats\nPàrquing Port Garraf\nFi Avenc / Inici Chani\nFi Via Chani\nComencem a caminar des de l'aparcament del Port de Garraf, en direcció a un petit tunel que travessa a l'altre cantó de la Falconera.\nSegons diu el Marc, podríem aparcar al Pas de la Mala Dona, vora la carretera de les Costes del Garraf, però avui hi ha una immensa grua fent obres i haurem de sortir d'aquí estant.\nCaminant per darrer la muntanya, entre aquesta i la carretera de les costes, una antiga pedrera i una pista que la creua ens mena aviat a un Coll on trencarem a l'esquerra per a anar a cercar l'inici de l'avenc, en una canal molt evident que salta cap al mar.\nLes instal·lacions principals, totes elles, ben reequipades de fa ben poc i en un estat perfecte.\nEns despengem en un primer ràpel molt vertical de 20 metres que ens deixa a un replà on podríem escollir sortir en un ràpel volat per fora la finestra de l'avenc de la Falconera, o entrar, com escollim nosaltres, pel forat de l'avenc de la Falconera en un ràpel de 40 metres que ens deixa doncs, en un pla inclinat cap al mar creuat per una corda que ens farà de fil de vida i que condueix a la Via Chani, l'opció escollida per a sortir d'aquí, doncs no hem deixat cap ràpel fix per a remuntar les cordes.\nLa via Chani, segons les ressenyes, pot tenir més o menys llargs en funció de com s'encari; nosaltres si no ens falla la memòria en vam fer un total de cinc, contant el flanqueig inicial amb el que comença la via; aquest flanqueig és fàcil i està protegit amb algun parabolt. Arribarem a la primera reunió, còmoda, i al peu d'una llastra de pedra on comença l'escalada sempre tendint a la dreta i amb un parell de passos delicats (V); trobarem alguns pitons menjats per la corrosió, però no els farem pas un lleig; la reunió la muntarem on hi trobarem una estesa de burils, i dos bons parabolts, just damunt una gran llastra de pedra que ens dóna comoditat, però que amenaça de caure al mar algun dia d'aquests.\nEn el següent llarg, n'enllaçarem dos (segons les ressenyes que mirem) amb una tirada directa fins a la reunió que hi ha passat el bosquet; també ofereix la possibilitat d'encarar la darrera part (accés al bosquet) per la dreta o l'esquerra del desplom rogenc.\nFa una estona que el vent ens porta gotes d'aigua, i a voltes plou de forma tímida, així que l'escalada es comença a tornar més desagradable i fins a cert punt, més insegura per la mullena.\nEl llarg comença aparentment fàcil amb algun pas malxinat, i pren la seva màxima dificultat (V) a la placa rugosa que ens convida a sortir dessota el desplom rogenc fins encarar la canal que ens duu al bosquet. Alguna tibada d'A0 se'ns escapa. Es munta reunió vora la paret, ja a la part superior del bosquet, pensant en encarar ja l'altre llarg sense canviar la reunió.\nAl següent llarg, discutim si encarar-lo per l'esquerda dreta o esquerra, encarem la dreta, però de seguida ens passem a la esquerra per més assequible i de bon protegir; la mullena és important i patinem bastant, així que és difícil valorar la dificultat dels passos en condicions normals; recordem un parell de passos complicats. Bo i serrant les dents sortim i arribem a la reunió, plantant-nos sota els dos darrers llargs (IV i III respectivament) que enllaçarem en un de sol.\nMalgrat la pluja haurà estat una molt bona combinada amb unes vistes sempre diferents pel blau del mar.\nDe relleus Escalada Espeleologia 0 Comentaris


Gestió emocional | Sophia Blasco: Coaching personal\nPàgina d'inici › Totes les Receptes per Viure Bé › Arxivar per Gestió emocional\nPosted on 26/11/2019 by Sophia Blasco\nEls pensaments que ens fan patir són inadaptatius, ens fan difícil adaptar-nos a les situacions que se’ns presenten, actuen com a cruels segrestadors de l’atenció, ens provoquen desassossec, malestar, intranquil·litat, por i patiment. Un cop ens adonem que el patiment…\nGestionar les emocions, un art!\nPosted on 05/02/2019 by Sophia Blasco\nGestionar les emocions és un art essencial per conrear l’harmonia. Les persones estem exposades a perdre l’harmonia emocional per l’efecte de pressions internes i externes i per alguns tipus de pensaments que construïm. Hi ha diverses fonts de pressió, les quatre principals…


S'obre el període de sol·licituds per participar al projecte de la Brigada Jove 2019\nDel 6 al 25 de juny s’obre el període de sol·licituds per participar al projecte de la Brigada Jove 2019, cofinançat per la Diputació de Barcelona. Aquest projecte pretén promocionar la inserció i la capacitació laboral de les persones joves d’entre 16 i 18 anys. Es podran presentar les sol·licituds a l’Oficina d’Atenció de la Vila (OAV) de dilluns a divendres de 2/4 de 9 del matí a 2/4 de 3 del migdia, i dimarts i dijous de 2/4 de 5 a 7 de la tarda.\nPer ser admeses i, en el seu cas, prendre part de la convocatòria, les persones aspirants hauran de reunir els següents requisits, en la data de finalització del termini de presentació d’instàncies (25 de juny):\nHaver complert els 16 anys d’edat i no excedir els 18 anys.\nEstar empadronat/da a Arenys de Munt amb una antelació de 12 mesos.\nEstar afiliat/da a la Seguretat Social.\nNo haver tingut cap contracte laboral amb anterioritat.\nAcreditar 3 anys d’escolarització secundària a Catalunya.\nLes instàncies de les persones que aspirin a ocupar un dels llocs hauran d’anar acompanyades de la següent documentació:\nFull de sol·licitud de participació al projecte degudament emplenat, on es podrà triar el mes en el qual se sol·licita el treball (s’ha de demanar a l’Ajuntament d’Arenys de Munt, OAV).\nEn cas de ser menor d’edat, fotocòpia del DNI del pare/mare/tutor/a. En el cas de nacionals membres d’altres estats de la Unió Europea o d’aquells estats en què sigui d’aplicació la lliure circulació de treballadors: fotocòpia compulsada del document que acrediti la seva nacionalitat.\nDeclaració jurada de no trobar-se en cap causa d’incapacitat incompatible amb les funcions a desenvolupar (s’ha de demanar a l’Ajuntament d’Arenys de Munt, OAV).\nAcreditar tres anys d’escolarització secundària a Catalunya (es pot demanar a la secretaria de l’institut on s’ha realitzat l’escolarització).\nDocument que acrediti l’afiliació a la Seguretat Social (es pot demanar a l’Oficina Integral de la Seguretat Social de Mataró, carrer Jaume Balmes, 34, 937556712).\nAquest serà el sisè any consecutiu que es porta a terme el projecte al municipi. Enguany també es faran dos torns; a cada torn hi participaran 8 joves, que es triaran en forma de sorteig d’entre totes les sol·licituds.\nPer a més informació, podeu consultar-ne les bases, trucar al 937937980 o adreçar-vos a l’OAV.


La variabilitat i l'ambient primaveral seran els protagonistes d'aquesta setmana\n2 min. Barcelona 13/04/2020 08:42\n651x366 Cel amenaçador a Manlleu aquest matí / CARME MOLIST Cel amenaçador a Manlleu aquest matí / CARME MOLIST\nLa jornada ha començat amb pluja en molts punts del litoral, del prelitoral i de les Terres de l'Ebre. Cap a dos quarts de nou del matí ja s'havien arribat a acumular fins a 11 l/m2 a Viladecans, 10 l/m 2 al Parc Natural del Garraf i a Barcelona, 8 l/m 2 a Cabrils, 6 l/m 2 a Granollers, 5 l/m 2 a Castellbisbal, 4 l/m 2 als Alfacs, 2 l/m 2 a Gurb i a Torredembarra i 1 l/m 2 a Gandesa.\nA mesura que avanci el matí les precipitacions també arribaran a la Catalunya Central i al Pirineu oriental. En canvi, a Ponent i al Pirineu i Prepirineu occidental les precipitacions seran més febles i irregulars. Fins i tot, a l'Aran hi haurà força clarianes. A partir de mitja tarda les pluges s'aniran fent cada vegada més disperses, tot i que no acabaran de marxar. La cota de neu vorejarà els 2.300 metres.\nAl litoral, al prelitoral i a les comarques de Girona és on s'espera que s'acumuli més aigua. Hi pot haver registres per sobre dels 20 l/m 2 . A la resta, la majoria de pluviòmetres recolliran entre 1 i 10 l/m 2 , amb les quantitats menys destacables a l'oest del territori.\nLa manca de sol es farà notar i la temperatura baixarà arreu. Els valors més elevats amb prou feines arribaran als 17 o 18 ºC. En general, la màxima oscil·larà entre els 11 i els 16 ºC.\nAquesta matinada encara hi haurà alguns ruixats febles i aïllats, més probables a les Terres de l'Ebre. Demà les clarianes guanyaran terreny, però no acabarà de fer net del tot. Fins a mig matí hi podria haver algunes precipitacions al terç sud. A més, a partir de migdia creixeran nuvolades en zones de muntanya que, a la tarda, deixaran xàfecs de distribució irregular, preferentment a les muntanyes del Camp de Tarragona, a l'altiplà central i al Pirineu i Prepirineu occidental. La temperatura es recuperarà.\nDimecres es mantindrà la variabilitat. En conjunt hi haurà clarianes, però es podran reproduir alguns ruixats febles i aïllats, en general. Dijous, en canvi, serà el dia de la setmana amb menys probabilitat de pluja. La temperatura anirà a l'alça i els migdies seran molt suaus. Fins i tot es podrien fregar els 25 ºC en alguns indrets de l'interior. Entre divendres i el cap de setmana, els xàfecs aniran en augment altra vegada.\n651x366 Diferència entre la temperatura prevista per dijous i la d'avui / Model GFS - ARAméteo Diferència entre la temperatura prevista per dijous i la d'avui / Model GFS - ARAméteo


Informatiu Balear en 2' - 22/01/20 - RTVE.es\nEs reprèn la recerca del barranquinsta de 27 anys desaparegut l'horabaixa del dilluns al Torrent de Na Mora.\nTambé se cerca a dues persones a Eivissa. Un jove britànic desaparegut a Cala Portinatx i un home de 41 anys perdut a Cala Sant Vicent.\nA Menorca i a Mallorca ja estan oberts els ports i comencen a arribar els vaixells.\nPortocolom i s'Illot són unes de les zones costaneres més afectades pel temporal.\nEl defensor del poble obre una investigació d'ofici sobre els casos d'explotació sexual de menors tutelats.\nCiutadans demana la compareixença d'Alberto Jarabo perquè expliqui per què no es va suspendre la revetla de Sant Sebastià\nL'Eivissa rep avui a les set al Barça, que arriba amb totes les seves estrelles a excepció de Messi.\nver más sobre "Informatiu Balear en 2' - 22/01/20" ver menos sobre "Informatiu Balear en 2' - 22/01/20"\nLos últimos 10.753 programas de Informatiu balear\nNuevo Informatiu Balear 2 - 24/02/20 Completo 12:33 8% hoy\nInformatiu Balear 2 - 24/02/20 hoy Informatiu Balear segona edició\nNuevo El temps a les Illes Balears - 24/02/20 Fragmento 3:35 8% hoy\nEl temps a les Illes Balears - 24/02/20 hoy El temps a les Illes Balears\nNuevo Informatiu Balear en 2' - 24/02/20 Fragmento 3:12 8% hoy\nInformatiu Balear en 2' - 24/02/20 hoy L'Informatiu Balear en 2 minuts\nNuevo Informatiu Balear - 24/02/20 Completo 28:59 8% hoy\nInformatiu Balear - 24/02/20 hoy Informatiu Balear


L'equip mèdic encarregat del control d'epidèmies demana els alumnes d'aquest grup l'ajuda matemàtica necessària per poder dur a terme el gran projecte d'erradicació d'una malaltia desconeguda, els seus efectes a llarg termini en la població i la reproducció de la maqueta del virus per poder combatre aquesta malaltia amb eines purament matemàtiques.\nPràctica 1: Creació dels grups\nEl grup ha d'estar format per un màxim de 4 persones i per un mínim de 3.\nPensau que la nota és la mateixa per a qualsevol membre del grup, això vol dir que heu de tenir en compte les persones que triau per formar-lo.\nEn qualque moment un membre del grup pot ser expulsat si la resta pensa que no aporta res o que pot repercutir negativament en la nota de la resta dels integrants.\nEl nom del grup ha d'estar relacionat amb el projecte.(0-5 punts).\nPràctica 2: investgació.\nEl Govern vol saber si ets capaç de cercar informació en Internet sobre diferents malalties. La recerca d'informació a Internet comença a ser una necessitat, ja que avui dia pràcticament tot es pot trobar a la xarxa. Això implica que si tens un dubte de com es fa qualque cosa, no trobes dades de persones, no saps els efectes secundaris de qualque medicament o com omplir, fins i tot, la declaració de la Renda, has de cercar per Internet. Tenim Youtube, Viquipèdia, Google Maps i una infinitat de recursos a la xarxa que ens poden solucionar tot tipus de problemes.\nS'han trobat aquestes malalties a diferents parts del planeta. Investiga a veure si ets capaç de trobar de quina malaltia es tracta. Recorda que la informació que has d'escriure al Google ha ser ser mínima, i que entre les diferents opcions que surten a Google has de seleccionar la que pensis que és més correcta (0-7 punts).\nClica en aquest enllaç per començar la pràctica 2: Recerca a Internet\nPràctica 3: The FAKE NEWS.\nUn títol impactant (0-5 punts)\nUna foto (0-5 punts)\nSense faltes d'ortografia (0-5 punts)\nUna redacció clara i breu (0-10 punts)\nBona imaginació (0-5 punts)\nRecorda que una notícia ha de contestar les següents preguntes:Què ha passat?On?Com?Quan?Qui?\nFake News: Darrerament hi ha moltes notícies falses que inunden la xarxa i precisament en un estudi a nivell global informa que Espanya és el país que dóna més credibilitat a aquest tipus de notícies.\nInventa una notícia falsa relacionada amb malalties o epidèmies.\nObrir Document 1rD\nMira aquest vídeo (opcional)


LA RÀDIO TAMBÉ es llegeix | Ràdio Igualada - Part 88\nPoble Actiu exigeix al govern municipal modificar les ordenances fiscals amb criteris de progressivitat per donar suport al pressupost 2021\nLa formació ha explicat que una condició imprescindible per poder pactar els pressupostos per l’any 2021 és la modificació de les ordenances fiscals aplicant-hi criteris de progressivitat.\nLes associacions comercials d’#Igualada es bolquen de ple, ‘fent PINYA’, en la campanya de Nadal que impulsa la ciutat\nEl Mercat Municipal la Masuca, Igualada Comerç i l’Associació Comercial Nou Centre creen noves promocions per incentivar a la ciutadania a realitzar les compres al comerç de proximitat.\nS’entreguen els premis del 15è Concurs de dibuix infantil “Surt a veure els Tres Tombs 2020”\nAquest passat dissabte 21 de novembre es va celebrar finalment l’entrega de premis del 15è Concurs de dibuix infantil “Surt a veure els Tres Tombs 2020”, ja que la situació provocada per la Covid-19 va fer que s’ajornés en el seu moment i que l’exposició de totes les obres participants, fos en format virtual.\nLa Pública denuncia que el Síndic de Greuges constata desequilibris en l’escolarització dels infants pobres a Igualada\nLes associacions de famílies d’alumnes de llars d’infants municipals, escoles i instituts públics d’Igualada, han denunciat que el Síndic de Greuges de Catalunya constata que a les diverses escoles d’Igualada sufragades amb diners públics s’hi dona una situació alarmant de segregació per qüestió de renda familiar.\nEls Mossos d’Esquadra d’ #Igualada enxampen “el fill del paleta”\nEls mossos de la comissaria d’Igualada han identificat i enxampat a un individu que presumptament estafava a gent gran de la ciutat d’Igualada. La policia l’imputa un presumpte delicte d’estafa al conegut “fill del paleta”, una persona que s’apropava a gent gran quan estaven al carrer, i es presentava dient-los “sóc el fill del paleta, l’Antonio, i el meu pare m’ha demanat que et porti oli”.\nLa situació excepcional generada per la crisi de la Covid19 ha accelerat el procés de transformació digital dels comerços, atès que les normatives aplicades a l’hora de pal·liar els efectes de la pandèmia comporten sovint la suspensió d’activitats econòmiques de forma presencial.\nFira d ’#Igualada treballa per poder fer el Mercat de Nadal i la Fira de Reis amb les restriccions marcades pel PROCICAT\nEl president de Fira d’Igualada, Magí Senserrich, ha explicat que l’entitat treballa aquests dies per poder realitzar el tradicional Mercat de Nadal que es concentraria, principalment, en tres caps de setmana; el 6 i 7 de desembre, el 12 i 13 de desembre, i el 19 i 20 de desembre.\nAquest vespre s’inaugura el Zoom Festival Internacional de Continguts Audiovisuals de Catalunya\nEl festival donarà el tret de sortida a les 20h al Cinema Ateneu d’Igualada, en l’únic acte que es preveu celebrar de manera presencial. El documental inèdit de Barça Studios 100×100 Tito (2020), sobre el desaparegut entrenador blaugrana Tito Vilanova, és la producció escollida per encetar el certamen.\nIgualada Som-hi reclama que el jurat dels Premis Ciutat d’Igualada tingui igualtat de dones i homes davant l’enorme diferència actual\nEl grup municipal d’Igualada Som-hi (PSC – Comuns – Igualada Oberta) ha lamentat que, un any més, el jurat dels Premis Ciutat d’Igualada tingui una gran bretxa de gènere, a l’estar format per 31 homes i només 14 dones.\nIgualada i dos municipis més de la Conca d’Òdena tornen a situar la velocitat de contagi de la COVID19, la Rt, per sobre d’1\nLa capital de l’Anoia entra de ple en el primer dia de la desescalada amb una Rt superior a 1, el que vol dir que a Igualada la pandèmia torna a créixer. Ho fa de manera molt lleu, però creix.\nPàgines 88 de 845« Primera«...102030...84858687888990919293...100110120...»Ultima »


En línia (6)\nMàsters en MBA 4\nMàsters en Energies renovables 2\nMàsters en Gestió de qualitat 1\nMàsters en Aigua 1\n...El programa requereix dedicació exclusiva. Estructura del Programa El programa MBA està destinat a persones inquietes, amb mentalitat oberta...\n...Si estàs interessat en seguir augmentant la teva formació acadèmica, t'agrada el sector mediambiental i vols ser tot un expert en el tema, no dubtis...\n...ELECTRICITAT TERMOSOLAR - Sistemes Solars Tèrmics de Concentració - Els Col·lectors Solars Cilindre parabòlics - Situació actual de les tecnologies i expectatives...\n...al món no té accés a sanejaments. Calen professionals capacitats per a gestionar adequadament aquest recurs, que sàpiguen com actuar davant catàstrofes...\n...El pla de comunicacions del projecte. CICLE DE VIDA DEL CLIENT I CUSTOMER JOURNEYS - El Cicle de vida del Client. - Customer Journeys i moments de la veritat...\n...de les aigües Contaminació del sòl i les aigües subterrànies Avaluació d'Impacte Ambiental Sistemes de gestió i auditories ambientals 3. Matèries Optatives...\n...Psicologia Positiva - Intel•ligència Emocional...\n...El Quadre de Comandament Integral. Mòdul 3. COMPROMÍS ÈTIC A LA GESTIÓ EMPRESARIAL - L'ètica empresarial - Dilemes ètics i reputació - Govern Corporatiu Mòdul 4...\n...• Customer Experience (Spanish) • Finance (Spanish) (1) The chosen specialty will be subject to a minimum of 10 students per group (2) Separate qualification...\n...repte de formació qualificada dels professionals en les diferents àrees de l'empresa. L'entorn globalitzat i recentment competitiu unit a la disponibilitat...\n...El centre estarà encantat d'informar-te del que necessites saber sense cap compromís. Earlybird: Anticipa la teva reserva i gaudeix de fins a un 25% Aquest...\n...La necessitat d'adaptar-se a un canvi que és continu i que s'accelera amb el temps, saber conviure amb la incertesa o fer front a problemes complexos...\nMadrid Gregorio Del Amo, 6 Veure mapa\nSevilla Leonardo da Vinci, 12. Isla de la Cartuja Veure mapa\nLas Palmas De Gran Canaria Direcció no disponible\nLa missió de la EOI des de la seva fundació s'ha vist compromesa amb una sèrie de valors que configuren els seus senyals d'identitat. Així el compromís amb el talent, el foment d'una xarxa d'aprenentatge global o la preocupació per la qualitat en tots els seus extrems… són algunes de les nostres preocupacions que acaben formant la nostra identitat i personalitat com a escola. - Compromesos amb el talent. - Una magnífica atmosfera de treball. - Una xarxa d'aprenentatge global. - Preocupació per la millora professional de tots els nostres participants. - Foment de la innovació i el desenvolupament sostenible. - Desenvolupament de l'esperit emprenedor. - Un claustre de primer ordre Un intens respatller institucional i empresarial. - Una potent xarxa de col·laboració professional i personal. - Preocupació per la qualitat en tots els seus extrems.\nEOI va ser fundada el 12 de juliol de 1955 fruit de l'acord aconseguit entre els Ministeris d'Educació i Indústria sent la primera escola de negocis d'Espanya i una de les primeres d'Europa. L'apassionant història d'aquests anys es pot consultar en el llibre EOI, 50 anys d'avantguarda del periodista Pedro A. Muñoz publicat en 2005 amb motiu de la celebració del 50 aniversari de la constitució de l'escola i gràcies al treball de recerca sobre la història de l'Escola realitzada pel professor Emilio de Diego. En aquests més de 50 anys hem contribuït decididament a la modernització de l'economia i indústria espanyola i hem estat protagonistes d'algunes fites importants en la formació de directius a Espanya. Així en 1976 comencem a impartir-se els Programes Mediambientals sent la primera Escola de Negocis Mediambiental que concedeix un títol reconegut oficialment.\nMBA / Direcció d'empreses / societat del coneixement / medi ambient i energia / sostenibilitat / renovables enginyeria /RSC\nL'Escola d'Organització Industrial (EOI) ofereix una oferta formativa molt àmplia. Entre les seves accions formatives es troben la possibilitat de realitzar un postgrau, Executive Education, Perfeccionament Directiu, Formació on-line/ blended, Iniciatives emprenedores, Formació contínua basada en cursos curts i tallers pràctics, RedTikal (màster i postgraus impartits a Amèrica, Àfrica i Àsia en col·laboració amb centres associats de cada país o en formació online) i In Company (programes ajustats a les necessitats de cada empresa).\nAquesta escola, que compta amb una seu a Madrid, una altra a Sevilla i una altra a Elx va ser fundada en 1955, i des de llavors han passat per ella més de 70.000 alumnes. EOI Escola d'Organització Industrial té l'objectiu principal de desenvolupar una activitat docent destinada a la qualificació de directius, empresaris i titulats universitaris.\nCursos Subvencionados en Ingeniería informática\nCursos Subvencionados en Marketing online\nCursos Subvencionados en Seguridad informática\nCursos Subvencionados en Sector legal - Más temáticas\nCursos Subvencionados en Calidad alimentaria\nCursos Subvencionados en Otros lenguajes de programación\nMasters en Logística


Estrenem la Sala Atelier: donem ales a la creativitat del Parvulari | Sagrat Cor\nSagrat Cor > Novetats > Estrenem la Sala Atelier: donem ales a la creativitat del Parvulari\nEstrenem la Sala Atelier: donem ales a la creativitat del Parvulari\nFulles, branques, colors, olors, sorolls, siluetes dibuixades amb sorra i projectades a la pantalla, gustos, dibuix en cavallet,… tot i cap i tot és possible a la nova Sala Atelier del Parvulari. Es tracta d’una aula on els alumnes de p3, p4 i p5 poden desenvolupar lliurement la seva creativitat, tot experimentant amb els materials, les formes i tècniques.\nLes possibilitats d’expressió i comunicació són immenses i aquesta aula es converteix en el millor espai per a explorar-les: amb el llenguatge, amb el cos, amb els sentits i les emocions.\nLes professores deixen que l’alumne triï la tècnica i el material que prefereix i, d’aquesta manera, es busca que els nens i nenes guanyin autonomia. “Experimenten i creen lliurement dintre de les consignes motivadores que els hem donat provocant que ells mateixos construeixin coneixement”, explica la directora del Parvulari, Anna Mª Marco, i precisa que “és un bon espai que els permet moure’s i prendre més decisions”.\nCom que ara som a la tardor, les fulles i branques han entrat a classe i els alumnes treballen amb aquests materials per a crear les seves obres d’art. Però a l’aula també hi poden trobar papers, pals de colors, fang, cartolines, pintures i tot el material que us pugueu imaginar per poder inventar, observar i comprovar.\nPel que fa a les tècniques, a banda de la clàssica pintura de dits i del dibuix amb cavallet, poden estampar figures o fins i tot fer siluetes amb sorra i projectar-les a la paret. La Sala Atelier dóna ales a la seva creativitat.


'Un trozo de invisible de este mundo', de Juan Diego Botto, s'endú quatre premis, i Israel Galván tres, en la nit en què s'entreguen els guardons d'arts escèniques de la SGAE\n5 min. Barcelona 26/05/2014 21:16\n651x366 Carles Alfaro i Rodolf Sirera Carles Alfaro i Rodolf Sirera\nEl premi Max al millor espectacle teatral, el Max a l'autor revelació i el Max al millor actor ha sigut per a Juan Diego Botto per 'Un trozo de invisible', que partia amb el màxim nombre de nominacions (6). Pel mateix espectacle s'ha endut el quart Max Valentín Álvarez, per al millor disseny d'il·luminació.\nBotto ha dedicat el premi "als meus pares i la seva generació que van lluitar contra una dictadura. A la meva mare, a més, li dec tot el que sé d'aquest ofici". L'actor ha dedicat el guardó a la seva parella –"L'amor també és revolucionari'", ha dit–, a tot l'equip i "a una dona del Congo morta en un centre d'internament, Samba Martine, i tots els immigrants que vénen a Europa per trobar-hi un futur millor". Un altre premi l'ha dedicat "al 73% d'actors i actrius aturats que s'entesten a fabricar roses i que fan un món més digne".\nEl premi al millor espectacle de dansa, la millor coreografia i el millor intèrpret de dansa han recaigut en el bailaor Israel Galván per 'Lo real', una producció del Teatro Real de Madrid, que compta amb la participació del Mercat de les Flors. Galván no va recollir els guardons però els van dedicar en nom seu al poble gitano i a Gerard Mortier. La millor intèrpret femenina és Eva Yerbabuena per '¡Ay!'. Sol Picó, nominada a quatre guardons, va marxar en blanc d'aquesta edició dels Max.\nPere Riera s'endú el premi Max a Millor autor teatral, i Emma Vilarasau a millor actriu per 'Barcelona', estrenada al TNC. Riera l'ha dedicat a les dues actrius protagonistes de l'obra, Emma Vilarasau i Míriam Iscla ("us estimo i us ho dec tot", ha dit) i també a "milers de ciutadans de Barcelona que van perdre la vida en els bombardejos feixistes el març del 1938". Vilarasau no l'ha recollit i ho ha fet en lloc seu el director del Nacional, Xavier Albertí.\nEl Max a millor composició musical ha sigut per a Maika Makovski per 'Forests', de Calixto Bieito. L'ha dedicat al director, a Borja Sitjà, al dramaturg Marc Rosich i als actors. El premi a la millor escenografia als Max ha sigut per Rebeca Ringst per la mateixa obra, que ha recollit Sitjà.\nEl premi a millor director ha estat per al valencià Carles Alfaro per 'El lindo don Diego', de la Compañía Nacional de Teatro Clásico, "que tenia un repartiment una mica friqui però d'una gran complicitat, paciència i dedicació". El Max a millor figurinisme ha anat a mans de la catalana Maria Araujo per la mateixa obra. Alfaro s'ha endut un premi més. Amb Rodolf Sirera, el Max de millor versió per 'L'estranger' de Camus, producció de Bitò i el Lliure.\nEl premi a millor espectacle musical ha sigut per als barcelonins 'La flauta màgica - Variacions dei furbi', que els va dedicar el premi als actors.\nEl Max a l'espectacle revelació ha sigut per a 'The Funamviolistas', un espectacle que va sorgir del 'crowdfounding' i l'han dedicat "al poder de l'autogestió". El premi a l'espectacle infantil ha estat per a 'El bosque de los Grimm', de La Maquiné.\nLa productora Tantaka Teatroa ha arrabassat el premi a l'empresa o productora Bitò Produccions i al Teatre Romea. "La distància entre viure i sobreviure es diu cultura, i sembla mentida que hi hagi gent que la vulgui menysprear. Estem d'acord amb Txékhov i Irina i Olga quan va escriure 'hem de viure, hem de viure'", ha dit el director de la productora.\nEl premi Max aficionat de les Arts Escèniques és per a EscenaAmateur. El premi a la Contribució a les Arts Escèniques ha sigut pel Teatro Central de Sevilla i el seu director ha cridat a "la ruptura del centralisme" referint-se a Barcelona i Madrid. Al premi Max d'Honor és, a títol pòstum, per la ballarina i mestra de dansa María de Ávila, "una sàvia generosa", segons el director del Ballet Nacional d'Espanya.\nUna gala diferent\nLa gala ha estat presentada per Jimmy Barnatán –jaqueta de cuir, tatuatges, arracades i plomes– com a mestre de cerimònies i cantant. La 17a gala dels Max s'ha escenificat com un cabaret gamberro, amb bona part dels nominats a l'escenari del Circo Price, en un xou dirigit per Mariano de Paco. La gala ha estat dedicada al difunt director d'aquest espai, Pere Pinyol.\nEn absència del ministre José Ignacio Wert i del secretari general de Cultura, José María Lassalle, el president de la Fundación SGAE, Antonio Onetti, ha dit en el seu discurs oficial que "vivim moments durs", però "en moments de crisi el teatre es reinventa", "a pesar de les retallades, a pesar de l'IVA més alt d'Europa i de la manca d'un model de finançament cultural alternatiu, aquí seguim més vius que mai". Ha defensat el cabaret, on "por, plor i desesperació estan proscrits perquè regna la bellesa, la ironia, l'humor i la música" i alhora ha celebrat la creació de l'Acadèmia de les Arts Escèniques.\nEls Max estrenaven aquest any normativa. Han canviat el sistema d'elecció (han instaurat els jurats en comptes de cens obert), han modificat categories (les han reduït de 23 a 19, en què destaquen les noves categories d'espectacles revelacions i la desaparició de premis per textos en llengües cooficials) i han canviat condicions d'estrena i terminis de presentació. L'objectiu: fer els premis "més integradors", més representatius i que hi hagi "més igualtat".